stanford-oval/wikipedia huggingface dataset:
Muhammad al-Ghannuši

| Muhammad al-Ghannuši |
| --- | --- |

Tunisian 10. pääministeri
 17. marraskuuta 1999 – 27. helmikuuta 2011  
Edeltäjä:  Hamed Karoui
Seuraaja:  Béji Caïd Essebsi
Tunisian väliaikainen presidentti
 14. tammikuuta 2011 – 15. tammikuuta 2011  
Edeltäjä:  Zine el-Abidine Ben Ali
Seuraaja:  Foued Mebazaâ
Kansanedustaja
 27. lokakuuta 1987 –  
Henkilötiedot
Syntynyt: 18. elokuuta 1941 (ikä 83)  Sousse, Ranskan Tunisia
Ammatti:  Vanhempi virkamies
Muhammad al-Ghannuši (myös Mohamed Ghannouchi, s. 1941 Sousse, Ranskan Tunisia) on tunisialainen poliitikko. Hän toimi maansa pääministerinä vuosina 1999–2011.
Vuodenvaihteessa 2010–2011 maassa puhjenneiden levottomuuksien vuoksi presidentti Zine el-Abidine Ben Ali poistui maasta. Al-Ghannuši ilmoitti toimivansa väliaikaisena presidenttinä vaaleihin saakka. Seuraavana päivänä maan perustuslakineuvosto kuitenkin  ilmoitti, että väliaikaisen presidentin tehtävä kuuluu parlamentin puhemiehelle Foued Mebazaalle. Hallitusneuvottelut aloitettiin al-Ghannušin johdolla, ja uuden hallituksen kokoonpano julkistettiin 17. tammikuuta 2011. Al-Ghannuši on 17. tammikuuta 2011 julkistetun hallituksen pääministeri. Seuraavana päivänä hän ilmoitti eronneensa Ben Alin RCD-puolueesta. 27. helmikuuta 2011 al-Ghannuši ilmoitti eronneensa pääministerin tehtävästä jatkuvien mielenosoitusten takia.
Mein Teil

| ”Mein Teil” Rammstein |
| --- | --- | --- |

Singlen tiedot
 Albumilta: Reise, Reise
 Julkaistu: 26. heinäkuuta 2004
 Tuottaja(t): Jacob Hellner ja  Rammstein
 Tyylilaji: industrial metal
 Kesto: 23.12
 Levy-yhtiö: Motor Music Records
Rammsteinin muut singlet
| ”Schtiel” 2003 | ”Mein Teil” 2004 | ”Amerika” 2004 |
Mein Teil (suom. minun osani) on Rammsteinin 16. singlejulkaisu. Se perustuu maaliskuussa 2001 Saksassa tapahtuneeseen ihmissyöntitapaukseen, jossa Armin Meiwes söi erään Internetissä tapaamansa miehen. Bändi sai ajatuksen laulun tekoon, kun yksi jäsenistä toi treenipaikalle lehden, jossa oli Armin Meiwesistä kertova uutinen. Laulua käytetään monissa elokuvissa. Rammstein sai kappaleella historiansa toisen Grammy-ehdokkuuden.
Kappaleet

Mein Teil
Mein Teil (You Are What You Eat Edit, Remix by the Pet Shop Boys)
Mein Teil (Return to New York Buffet Mix, Remix by Arthur Baker)
Mein Teil (There Are No Guitars on This Mix, Remix by the Pet Shop Boys)
Messeturm

Messeturm.
Messeturm on pilvenpiirtäjä Frankfurt am Mainin kaupungissa, Saksassa. Se rakennettiin vuosina 1988-1990, ja sen suunnitteli arkkitehti Helmut Jahn. Pilvenpiirtäjä yltää 257 metrin korkeuteen, lukeutuen Saksan korkeimpiin pilvenpiirtäjiin. Euroopan korkeimman rakennuksen titteliä Messeturm ehti kantaa vuoteen 1997 saakka, jolloin samaan kaupunkiin valmistui Norman Fosterin suunnittelema Commerzbank Tower. Tämä oli vuorostaan Euroopan korkein joulukuuhun 2003 asti, jolloin Moskovan 264-metrinen Triumph-Palace valmistui.
Kantatie 40
Reitti

Ohikulkutie kulkee seuraavien kuntien ja Turun kaupunginosien kautta (lueteltu lännestä itään):
Naantali
Raisio
Turku
Runosmäki
Lentokenttä
Oriketo
Kaarina
Lieto
Kaarina (uudelleen)
Historia

Turun ohikulkutien ensimmäinen osa Raision ja Auranlaakson välillä valmistui kaksikaistaisena vuonna 1960 ja Auranlaakson ja Piikkiön välinen osuus vuonna 1963. Tietä jatkettiin Raisiosta Naantaliin vuonna 1989. Lisäksi osuutta Raisio–Auranlaakso ryhdyttiin laajentamaan kaksiajorataiseksi. Raision keskustan ja Kuninkojan välinen osuus valmistui vuonna 1993, loput vuonna 1995. Auranlaakson ja Piikkiön välinen osuus laajennettiin kaksiajorataiseksi marraskuun 2022 lopulla. Tällöin kantatien osuus Kirismäen liittymästä itään muutettiin yhdystieksi 2271.
Tiehankkeita

Eurooppatiehen E18 kuuluva Turun kehätie on yksi Suomen tärkeimmistä päätieyhteyksistä. Tiestä on tarkoitus kehittää kokonaisuudessaan korkeatasoinen yhteys Naantalista ja Turusta Helsingin kautta Vaalimaalle. Väylävirasto on laatinut kaksiosaisen tien parantamissuunnitelman, missä Kauselan ja Kirismäen välillä tie parannetaan kaksiajorataiseksi, tasoliittymät poistetaan ja rakennetaan 3 uutta eritasoliittymää. Hankkeen ensimmäinen osa valmistui syyskuussa 2021 ja toinen vaihe joulukuussa 2022.
TEN-T -tieverkko halutaan kehittää yhtenäiseksi liikenneverkoksi. Suomi on sitoutunut toteuttamaan TEN-T -ydinverkkoon kuuluvat väylät EU:n vaatimaan laatutasoon vuoteen 2030 mennessä. Turun kehätie on tällä hetkellä palvelutasoltaan muuta Suomen E18 TEN-T -tieyhteyttä alempi. Tietä kehitetään korkeatasoiseksi yhteydeksi Naantalista ja Turusta Helsingin kautta Vaalimaalle. Turun kehätietä parannetaan kolmessa eri osahankkeessa. Naantali–Raisio-välillä (Arkistoitu – Internet Archive) on laadittu vuosina 2015–2017 yleissuunnitelmaa ja ympäristövaikutusten arviointia (YVA), Raision keskustan kohdasta (Arkistoitu – Internet Archive) on laadittu aluevaraussuunnitelma vuonna 2014 ja Kausela–Kirismäki-välillä (Arkistoitu – Internet Archive) käynnistettiin tiesuunnitelman laadinta vuonna 2016. [lähde? ] Kausela–Kirismäki-välin ensimmäinen vaihe aloitettiin vuoden 2019 keväällä ja saatiin valmiiksi syyskuussa 2021. Toinen vaihe aloitettiin vuoden 2020 alkupuolella, ja se valmistui puoli vuotta etuajassa Joulukuussa 2022. Hankkeet tulevat maksamaan yhteensä noin 98 miljoonaa euroa. Ensimmäinen vaihe maksoi 39 miljoonaa euroa, ja toisen vaiheen kustannusarvio on noin 60 miljoonaa euroa. Hankkeessa tie muutettiin nelikaistaseksi, tasoliittymät poistettiin ja uusia eritasoliittymiä rakennettiin.
Tiehankkeita > Tuulissuon eritasoliittymä

Tiehallinto ja Liedon kunta ovat aloittivat huhtikuussa 2007 Tuulissuon eritasoliittymän rakentamisen sekä muut tiejärjestelyt Palomäen ja Tuulissuon kohdalla Liedossa. Rakennustyöt valmistuivat syksyllä 2008. Hankkeen kustannusarvio oli noin 8,6 miljoonaa euroa.
Tiehankkeita > Kausela-Kirismäki parannustyöt

Kauselan ja Kirismäen välisen osuuden muuttamista nelikaistaiseksi esitettiin suuriin liikennemääriin vedoten. Väylävirasto laati kaksivaiheisen suunnitelman tieosuuden parantamisesta nelikaistaiseksi tieksi, jolla ei ole lainkaan tasoliittymiä. Ensimmäisessä vaiheessa tie parannettiin nelikaistaiseksi Pukkilan ja Kirismäen välillä, ja samalla parannettiin Kirismäen eritasoliittymää. Toisessa vaiheessa tie parannettiin nelikaistaiseksi Kauselan ja Pukkilan välisellä tieosuudella. Tieosuudella tehtiin myös toisen vaiheen yhteydessä muita parannustoimenpiteitä. Toinen vaihe valmistui vuoden 2022 joulukuussa puoli vuotta aikataulusta etuajassa.
Kauhajärvi (järvi Lapualla)

| Kauhajärvi |
| --- | --- |
 Kauhajärvi nähtynä kirkonmäeltä.
Valtiot:  Suomi 
Paikkakunta:  Lapua
Koordinaatit:  63°01′26″N, 23°27′01″E
Laskujoki:  Kauhavanjoki 
Järvinumero:  44.063.1.001 
Mittaustietoja
Pinnankorkeus:  76,3 m  
Rantaviiva:  8,37 km  
Pinta-ala:  219,37 ha  
Tilavuus:  0,00818147 km³ 
Keskisyvyys:  3,73 m  
Suurin syvyys:  13 m  
 fiKauhajärvi 
Kauhajärvi on Lapuan kaupungin koillisosassa sijaitseva järvi, jonka länsirannalla on Kauhajärven ja itärannalla Korkiakankaan kylä. Kauhajärvessä on ainakin yksi saari. Kauhajärveen on istutettu kirjolohta ja siikaa. Suomessa on maanmittauslaitoksen maastotietokannan mukaan seitsemän Kauhajärveä, joista kolme Etelä-Pohjanmaalla.
Kimmo Pallonen

Kimmo Kaarlo Juhani Pallonen (s. 17. tammikuuta 1959 Jyväskylän maalaiskunta) on entinen suomalainen seiväshyppääjä. Hän edusti Raahen Vesaa ja häntä valmensi Auvo Pehkoranta.
Pallonen sijoittui viidenneksi Los Angelesin olympialaisissa 1984 tuloksella 545 cm. Sisäratojen EM-kilpailuissa hän sijoittui 12:nneksi 
Wienissä 1979 hypättyään 520 ja 14:nneksi Lievinissä 1987 tuloksella 540. Pariisin MM-hallikisoissa 1985 hän oli kahdeksas hypättyään 540.
Pallonen voitti ulkoratojen Suomen mestaruuden Helsingissä 1979, Oulussa 1981, Kajaanissa 1984 ja Lahdessa 1985. SM-pronssia hän sai Kouvolassa 1982. Hallikisoissa hän voitti Suomen mestaruuden Turussa 1984.
Pallonen hyppäsi ennätyksensä 556 cm Raahessa 11. heinäkuuta 1982. Hallissa hän ylitti parhaimmillaan 550 Taivalkoskella 1983.
Microsoft Flight Simulator X

| Microsoft Flight Simulator X |
| --- | --- |

Kehittäjä:  Aces Game Studio
Julkaisija:  Microsoft Game Studios
Jakelija:  Microsoft ja Steam
Pelisarja:  Microsoft Flight Simulator
Julkaistu:   13. lokakuuta 2006
Lajityyppi:  simulaatiopeli
Pelimuoto:  yksinpeli moninpeli
Ikäluokitus:  ESRB: E  Virheellinen ESRB-arvo
Alusta:  Microsoft Windows
Jakelumuoto:  DVD digitaalinen lataus
Lisää peliartikkeleitaVideopelien teemasivulla
Infobox OK  : 
Microsoft Flight Simulator X (lyhyesti FSX) on Aces Game Studioin kehittämä ja Microsoft Game Studiosin julkaisema simulaatiopeli. Peli on julkaistu vuonna 2006 Windowsille.
Peli on Microsoft Flight Simulator -sarjan kymmenes osa, jossa on muutamia uudistuksia edelliseen osaan, Microsoft Flight Simulator 2004:ään verrattuna. Simulaattorilla on jopa 10 000 verkkopelaajaa päivittäin.
Ominaisuudet

Grafiikka: tarkemmat maastotekstuurit, tarkempi maastonmuotojen muodostuminen, enemmän vaihtelua vuodenaikojen ja eri maanosien tekstuurien välillä, aito tähtikartasto. Automaattisesti generoidut rakennukset ja puut linjautuvat paremmin tekstuurien ja maaston kanssa.
Uusi maapallon mallinnus, joka mahdollistaa ensimmäistä kertaa napojen yli lentämisen sekä yli 30 000 jalan (9 144 m) enimmäislentokorkeuden.
Animoidut, 3D-mallinnetut eläimet, jotka liikkuvat laumoissa tai parvissa.
Dynaaminen vesiliikenne (veneet ja laivat).
Tietokanta maailman tiestöstä (päätieverkosto), joilla eri maiden mukaan oikeaan suuntaan liikkuva autoliikenne.
Suurimmilla lentokentillä dynaaminen lentokentän toiminta (liikkuvat hinausautot, matkatavaravaunut ym.).
Deluxe-version joissakin lentokoneissa (kuten Mooney Bravo) tulee ohjaamoon asennettuna Garmin G1000- GPS-yksikkö (monitoiminen laite, joka näyttää näytöllään muun muassa etäisyyden lentokentästä merimaileina, lentokorkeuden sekä lentokentät tietyn säteen sisällä, mukaan lukien ILS-polut sekä kiitotiet ja joitakin maastonmuotoja).
Paranneltu säämallinnus – muun muassa näkyvyysmallinnusta hiottu.
Mahdollisuus valita maailmanlaajuinen, reaaliaikainen sääkartta (päivitys 15 minuutin välein) tai päivittymätön sääkartta, joka ladataan kerran ennen simulaation alkua.
Paranneltu moninpelituki, Shared Skies -ominaisuus. Deluxe-versiossa Tower Controller -moninpelitila, joka simuloi lennonjohtotornin toimintoja.
Paranneltu äänimaailma.
SimConnect-ohjelmointirajapinta.
Tehtävät (missions), jotka tuovat simulaattoriin ”pelimäisiä” ominaisuuksia.
Tehtävämoottori, jolla voi suunnitella omia tehtäviä.
Joissakin lentokoneissa (esimerkiksi Boeing 747) ilmavirtauksissa joustavat siivekkeet, jotka vaikuttavat lento-ominaisuuksiin positiivisesti.
Uusi aaltomallinnus, joka näyttää entistä kolmiulotteisemmalta.
Lentokoneet pystyvät muodostamaan varjoja itse itseensä.
Virtuaaliohjaamonäkymässä (Virtual Cockpit) kytkimien ja painikkeiden laajempi kontrollointi.
Turbulenssi.
Deluxe Editionissa tulee työkaluohjelma, jolla voi luoda omaa sisältöä aina lentokoneiden mittareista lentokenttiin.
Ominaisuudet > Lentokoneet

(DE) -merkityt koneet vain Deluxe Editionissa
Helikopterit
Bell 206B JetRanger
R22 Beta 2
Suihkumatkustajakoneet
Airbus A321
Boeing 737-800
Boeing 747-400
Bombardier CRJ 700
Bombardier Learjet 45
Yksimoottoriset potkurikoneet
AirCreation SL450 Ultralight (ultrakevyt lentokone)
Cessna 172 Skyhawk SP
de Havilland Canada DHC-2 Beaver
Extra 300S
Maule M7-260C Super Rocket (DE)
Mooney Bravo
Piper J3 Cub
Kaksimoottoriset potkurikoneet
Beechcraft Baron 58
Cessna 208B Grand Caravan
Douglas DC-3
Grumman G-21A Goose (DE)
Beechcraft King Air 350
Purjekoneet
DG 808S 18 Meter Sailplane
Lisäksi lentosimulaattoriin saa sekä maksullisia että ilmaisia lisäosia Internetistä aina lentokentistä lentokoneisiin, ja lisäosia myydään myös kaupoissa.
Ominaisuudet > Lentokentät

Microsoft Flight Simulator X -simulaattorissa on yli 26 000 eri lentokenttää (2 000 enemmän kuin edellisosassa) – lähes jokainen merkittävä ja vähemmän merkittävä lentokenttä ympäri maailman. Suomessa pelissä on 83 lentokenttää tai muuta laskeutumispaikkaa, mukaan lukien sotilaslentokentät, esimerkiksi Utin lentoasema, sekä joitain varalaskupaikkoja.
Ominaisuudet > Grafiikat

Simulaattorin grafiikat ovat yksityskohtaiset, vanhemmissa simulaattoreissa ainoa muu liikenne oli lentokoneet, mutta nyt on mahdollista nähdä esimerkiksi autoja moottoritiellä, lentokentällä kuljetusvaunuja ja laivoja merellä. Eräs yksityiskohta on linnut, jotka lentävät matalalla. Myös maalla voi nähdä eläimiä, tietysti maanosan mukaan.
Ominaisuudet > Säätilat

Simulaattorissa on mahdollisuus  luoda sää kokonaan itse, valita maailmanlaajuinen sää useasta eri vaihtoehdosta tai ladata sääkartta internetistä. Valmiina tulevat vaihtoehdot ovat seuraavat:
Clear skies – Kirkas, paras mahdollinen lentosää.
Building Storms – Kuuma ja kostea ilma synnyttää voimakkaita myrskyjä.
Cold Fronts – Itä–länsi-suunnassa liikkuvia nopeita myrskytuulia.
Fair Weather – Viileä, hyvä lentosää. Heikkoja tuulenpuuskia, ohuita yläpilviä.
Fogged In – Sankkaa sumua lähellä maanpintaa.
Gray and Rainy – Sateista, muutoin kelvollinen lentosää.
Heavy Snows – Rankka lumimyrsky, kovia tuulia, huono näkyvyys.
Major Thunderstorms – Rankka ukkosmyrsky.
Stormy Weather – Kova tuuli, sateista ja pilvistä.
Winter Wonderland – Kevyttä lumisadetta, puolipilvistä, heikkoa tuulta.
Järjestelmävaatimukset

Windows XP SP2, Windows Vista tai Windows 7
Prosessori: 1,0 GHz
Kovalevytila: 15 GB
Näytönohjain: DirectX 9.0c -yhteensopiva
Nettipelivaatimukset: 56,6 kbit/s tai parempi.
Päivitykset ja lisäosat > Service Pack 1

Flight Simulator X:lle julkaistiin toukokuun 2007 puolivälissä ilmainen SP1 (Service Pack 1) -päivitys, joka korjaa simulaattoria vaivanneita suorituskykyongelmia sekä pienempiä vikoja. Etenkin hieman vanhemmilla tietokoneilla ja korkeilla grafiikka-asetuksilla peliä vaivasi ajoittainen hidastelu, mutta päivitys nopeuttaa peliä merkittävästi. Tämän mahdollistaa ohjelmakoodiin tehdyt muutokset, jotka hyödyntävät tuplaydinprosessoreita ja näytönohjainten tehokkuutta paremmin.
Päivitykset ja lisäosat > Service Pack 2

Loppuvuodesta 2007 julkaistiin ilmainen SP2 (Service Pack 2) -päivitys, jossa on lisää suorituskykyparannuksia ja lisäksi DX10 (DirectX 10) -näytönohjaimia hyödyntäviä ominaisuuksia, joiden Microsoft on kertonut parantavan pelin grafiikkaa ja samalla lisäävän pelin suorituskykyä. SP2 julkaistiin ensin Acceleration-lisäosan mukana, ja se tuli myöhemmin ilmaiseksi ladattavaksi niille, jotka eivät halua hankkia lisäosaa.
Päivitykset ja lisäosat > Flight Simulator X: Acceleration

Lokakuussa 2007 julkaistiin Flight Simulator -sarjan ensimmäinen virallinen lisäosa, nimeltään Flight Simulator X: Acceleration. Se sisältää uutena ominaisuutena moninpeli-lentokilpailuja, uusia yksinpelitehtäviä, sekä uusina koneina P-51 Mustangin, F/A-18 Hornet -hävittäjän sekä EH101-helikopterin. Lisäosa sisältää myös edellä mainitun SP2-päivityksen. Lisäksi saatavilla on runsaasti pienempiä ”lisäosia”, joissa ei tule uusia ominaisuuksia, vaan ainoastaan uusia lentokoneita, helikoptereita tai maisemia.
Lisäksi on ladattavissa useita joko ilmaisia tai maksullisia, eri toimijoiden tekemiä lentokone- tai maisemalisäosia (Scenery Packs).
Päivitykset ja lisäosat > Flight Simulator X: Steam Edition

Joulukuussa 2014 Dovetail Games julkaisi Flight Simulator X: Steam Editionin Valven Steam-palvelussa. Toiminnallisesti peli vastaa käytännössä alkuperäistä Flight Simulator X Deluxea Acceleration -lisälevyllä. Steam Editionissa on pyritty pitämään täysi tuki vanhoille kolmannen osapuolen lisäosille, tukea ei tosin taata. Steam Editionissa on lisäksi moninpeli Steam-palvelun kautta, sekä paranneltu tuki Windows 8.1 -käyttöjärjestelmälle. Versiossa on myös muita hyvin pieniä teknisiä parannuksia alkuperäiseen.
Aiheesta muualla

Microsoft Flight Simulator X MobyGamesissa (englanniksi)
McGrath (täsmennyssivu)

McGrath voi tarkoittaa seuraavia:
Paikkoja

McGrath, kaupunki Alaskassa
Henkilöitä

Alethea McGrath (1920–2016), australialainen näyttelijä
Alister McGrath (s. 1953), brittiläinen teologi ja kirjailija
Atle Lie McGrath (s. 2000), norjalainen alppihiihtäjä
Bob McGrath (s. 1932), yhdysvaltalainen näyttelijä
Jack McGrath (1919–1955), yhdysvaltalainen Indianapolis 500 -kuljettaja
Jeremy McGrath (s. 1971), yhdysvaltalainen Supercross-kuljettaja
Matt McGrath (1875–1941), irlantilais-yhdysvaltalainen moukarinheittäjä ja olympiavoittaja
Michael Joseph McGrath (1882–1961), brittiläinen katolinen arkkipiispa
Patrick Joseph McGrath (1945–2023), irlantilais-yhdysvaltalainen katolinen piispa
Paul McGrath (s. 1959), irlantilainen jalkapalloilija
Tom McGrath (s. 1964), yhdysvaltalainen näyttelijä
Kuvitteellisia henkilöitä

Titania McGrath, Andrew Doylen Twitterissä esittämä parodia intersektionaalisesta feministististä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”McGrath”, voi hakea sivunnimihaulla, laajalla sivunnimihaulla tai tekstihaulla.
Kauhajärvi (järvi)

| Kauhajärvi |
| --- | --- |
 Kauhajärvi kantatieltä 44 nähtynä.
Valtiot:  Suomi
Paikkakunta:  Kauhajoki
Koordinaatit:  62°12′12″N, 22°17′30″E
Vesistöalue ja valuma-alueen tietoja
Laskujoki:  Kauhajoki
Järvinumero:  42.096.1.001 
Mittaustietoja
Pinnankorkeus:  144 m 
Rantaviiva:  5,34  km 
Pinta-ala:  1,0235 km2 
 fiKauhajärvi 
Kauhajärvi on Kauhajärven kylässä Kauhajoella sijaitseva järvi, jonka vesipinta-ala on 102 hehtaaria. Se kuuluu Kauhajoen valuma-alueeseen. Järven valuma-alue on 600 hehtaarin laajuinen. Kauhajärven laskujoki on Kauhajoki.
Kauhajärvi sijaitsee soiden ja viljeltyjen peltojen ympäröimänä, joten järveen kohdistuu suurta kuormitusta. Siksi järvi on erittäin tummavetinen ja voimakashumuksinen. Kauhajärvessä harrastetaan jonkin verran verkko- ja urheilukalastusta ja pääasillesena kalastona järvessä ovat kuha, kiiski, särki ja lahna. Järvi on monipuolinen myös linnustonsa puolesta.
Modulaarinen eliö

Modulaarinen eliö eli kerrannainen eliö on eliö, jonka yksilö muotoutuu monista eri osittain itsenäisistä ja monisoluisista rakenneosista eli moduuleista. Modulaariset eliöt kehittyvät tsygootista yksikkömoduuliksi, joka tuottaa uusia itsensä kaltaisia moduuleita, sen sijaan että ne kehittyisivät kokonaiseksi organismiksi. Niillä on yleensä haarautuva rakenne, joka on hyvin vaihteleva mutta samalla lajilla saman kaltainen. Ne ovat kuitenkin elimellisessä yhteydessä toisiinsa.
Jotkin modulaariset eliöt muodostavat runkokuntia, joita sanotaan myös yhdyskunniksi. Tällaisia ovat esimerkiksi sienet, sienieläimet, korallit, polyyppieläimet ja sammaleläimet.
Myös puita ja pensaita voidaan pitää modulaarisina eliöinä, joiden moduuleja ovat versot ja oksat.
Minna Rantanen

Minna Ilona Rantanen (s. 14. tammikuuta 1963 Iitti) on aktiiviuransa päättänyt suomalainen korkeushyppääjä. Seuratasolla hän edusti koko uransa ajan Iitin Pyrintöä ja hänen valmentajinaan toimivat Kari Hietaharju sekä Juha Porkka. Kalevan kisoista Rantanen saavutti korkeushypyssä kultaa vuonna 1986 sekä kaksi hopeaa vuosina 1982 ja 1988. Lisäksi hän voitti sisäratojen SM-kisoista korkeushypyn hopeaa vuonna 1985 sekä pronssia vuonna 1987. Virallisissa kilpailuissa hän ei ole esiintynyt vuoden 1989 jälkeen.
Minna Passi

Minna Passi (s. 1982) on suomalainen tietokirjailija ja rikostoimittaja. Hän on työskennellyt pitkään Helsingin Sanomien rikostoimittajana.
Passi on valmistunut Jyväskylän yliopistosta filosofian maisteriksi vuonna 2011.
Passi on kirjoittanut yhdessä Susanna Reinbothin kanssa Keisari Aarnio -kirjan, joka kertoo Helsingin huumepoliisin entisestä päälliköstä Jari Aarniosta. Passi ja Reinboth palkittiin vuonna 2014 Tutkivan journalismin yhdistyksen Lumilapio-palkinnolla ja vuonna 2018 Lauri Jäntin säätiön tietokirjapalkinnolla. Passi oli myös päähenkilö Jari Aarniosta kertovassa televisiosarjassa Keisari Aarnio. Sarjassa häntä näytteli Pilvi Hämäläinen.
Joulukuussa 2018 Passi aloitti työn Suojelupoliisin viestinnän asiantuntijana.
Karvanopat

Valkoiset karvanopat.
Karvanopat ovat auton taustapeilin varteen kiinnitettävä koriste. Karvanopat ovat yleensä valkoisia mustin silmin, ja niiden sivun pituus on noin neljä senttimetriä. Myös paljon muita värejä ja kokoja sekä myös fluoresenttisia on saatavilla.
Karvanopat tulivat Yhdysvalloissa suosituiksi 1950-luvulla. Niiden suosio vaihteli 1970-luvulle asti, minkä jälkeen ne eivät ole nousseet enää uudestaan suureen suosioon. [lähde? ]
On olemassa myös hajusteina toimivia noppia, niitä on saatavina myös muovisina ilman karvaa.[lähde? ]
Aiheesta muualla

Kuvia tai muita tiedostoja aiheesta Karvanopat Wikimedia Commonsissa
Kevin Korchinski

| Kevin Korchinski> Henkilötiedot |
| --- | --- |
Syntynyt: 21. kesäkuuta 2004 (ikä 20) Saskatoon, Saskatchewan
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  84 kg
Seura
Seura:  Chicago Blackhawks
Sarja:  NHL
Pelinumero:  14
Pelaajaura
Pääsarjaura:  2023–
NHL-varaus:  7. varaus, 2022 Chicago Blackhawks
Kevin Korchinski (s. 21. kesäkuuta 2004 Saskatoon, Saskatchewan, Kanada) on kanadalainen jääkiekkoilija. Korchinski edustaa NHL-joukkue Chicago Blackhawksia. Hän on pelipaikaltaan puolustaja ja hän laukoo vasemmalta.
Ennen NHL-uraansa Korchinski pelasi WHL-juniorisarjassa Seattle Thunderbirdsin joukkueessa. Chicago Blackhawks varasi hänet ensimmäisellä kierroksella seitsemännellä varausvuorolla vuoden 2022 NHL:n varaustilaisuudessa.
Minna Pelttari

Minna Elina Pelttari (s. 26. toukokuuta 1965 Lieto) on aktiiviuransa päättänyt suomalainen korkeushyppääjä. Hän edusti Liedon Parmaa ja hänen valmentajanaan toimi Pekka Lehto.
Kalevan kisoista Pelttari saavutti korkeushypyn pronssia vuonna 1982. Virallisiin kilpailuihin hän ei ole osallistunut vuoden 1990 jälkeen.
Kiipsaaren majakka

Kiipsaaren majakka
| --- | --- |
Sijainti:  Saarenmaan kunta Viro
Vesistö:  Itämeri 
| --- | --- |
Korkeus:  26 m 
Materiaali:  torni: betoni, perustus: betoni 
| --- | --- |
Valmistunut:  1879 (ensimmäinen) 1933 (toinen)
Sammutettu:  1992, 2009 
| --- | --- |
Valon korkeus:  26,0  m 
Valonkanto:  27,8  km 
Valon ominaisuudet:  Fl W 4s 
| --- | --- |
ARLHS:  EST077 
Admiralty:  C3716 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kiipsaaren majakka sijaitsee Saarenmaan luoteisrannalla Harilaidin niemellä. Majakka valmistui vuonna 1933, ja se on 26 metriä korkea. Se on kallistunut, minkä vuoksi sitä kutsutaan myös Saarenmaan Pisan torniksi. Se ei ole ollut käytössä vuoden 2009 jälkeen.
Historia

Ensimmäinen majakka Kiipsaaren luoteisrannalle valmistui ensimmäisen maailmansodan aikana. Se oli jyrkän pyramidin muotoinen, ja sijaitsi lähellä Tagamõisan niemellä olevalla Undvan kalliolla. Nykyisen teräsbetonisen majakan rakensi rakennusyhtiö Maximilian Arronet & Otto de Fries vuonna 1933. Pian uuden majakan valmistumisen jälkeen edellinen Undva-majakka purettiin.
Majakassa ei ole ollut valoa vuoden 1992 jälkeen, ja vuoden 2009 jälkeen se ei ole enää ollut virallinen merenkulun turvalaite. Vaikka majakka alun perin rakennettiin noin sadan metrin päähän rannasta, se on rantaviivan siirtymisen vuoksi nykyään kokonaan meressä. Myrskyt, nouseva merenpinta ja aallot kallistivat tornia, mutta myöhemmin se on taas alkanut oieta.
Kuvia

Kiipsaaren majakka vuoden 2006 heinäkuussa.
Kiipsaaren majakka vuonna 2010.
Aiheesta muualla

Kuvia tai muita tiedostoja aiheesta Kiipsaaren majakka Wikimedia Commonsissa
Mikko Rantaniva

Mikko Rantaniva (s. 1974 Äänekoski) on suomalainen näyttelijä. Rantaniva on kiinnitetty Kuopion kaupunginteatterin näyttelijäkaartiin syksystä 2015. Aiemmin hänet on nähty muun muassa Tampereen teatterin näytelmissä ja musikaaleissa. Hän oli naimisissa näyttelijä, laulaja Maria Lundin kanssa.